**Slovenská plavecká federácia, o. z.,**

VYHLASUJE

**Výberové konanie na obsadenie pozície**

**Generálny sekretár SPF**

**Náplň práce**

* Funkčne je priamo podriadený prezidentovi SPF, ktorého v jeho neprítomnosti plne zastupuje v oblasti:

a.) riadiacej,

b.) reprezentačnej,

c.) hospodársko-ekonomickej,

d.) propagačnej,

e.) medzinárodnej

* zabezpečuje realizáciu medzinárodnej agendy FINA a LEN týkajúce sa SPF a štátnej reprezentácie,
* zabezpečuje organizáciu školení a seminárov FINA a LEN na území SR a v zahraničí,
* zabezpečuje organizáciu európskych a svetových podujatí FINA a LEN na území SR,
* zabezpečuje účasť športovcov, realizačných tímov a rozhodcov na vrcholných podujatiach FINA a LEN ( OH, OHM, MS, MSJ, ME, MEJ, EH, EYOF, SU, Svetové a európske poháre),
* zabezpečuje jednotné ošatenie reprezentačných tímov SPF,
* komunikácia s SOŠV a SAUŠ,
* zabezpečuje agendu FINA cez GMS:
1. nahlasovanie podujatí do kalendárov FINA a LEN,
2. riadi činnosť reprezentácie SR v plaveckých športoch,
3. riadi manažérov reprezentácie SR jednotlivých plaveckých športov,
* spolu s manažérmi reprezentácie SR v jednotlivých plaveckých športoch zodpovedá za prípravu podkladových materiálov pre rokovania orgánov SPF :
1. Koncepciu prípravy reprezentačných družstiev na OH cyklus,
2. výkonnostné kritériá pre zaradenie športovcov do Zoznamu talentovanej mládeže a reprezentačných družstiev SR,
3. plány práce reprezentačných družstiev a ich aktualizácie,
4. kritériá pre testovania a rozsah testovacích batérií pre jednotlivé plavecké športy,
5. kritériá pre vyhlasovanie najúspešnejších športovcov SPF,
6. Štatút reprezentanta SR,
7. riadi oponentúry reprezentatnov a realizačného tímu,
* zodpovedá za evidenciu a archiváciu agendy reprezentantov SR v jednotlivých plaveckých športoch:
1. športových výsledkov súčasných i minulých reprezentantov SR,
2. osobných profilov ( vrátane fotogalérií ) súčasných i minulých reprezentantov SR,
3. dlhodobých štatistík účasti reprezentantov SR na vrcholných podujatiach,
4. databázu osobných trénerov reprezentantov SR,
5. spracováva a zodpovedá za podkladové materiály súvisiace s výsledkami reprezentantov SR pre potreby MŠVVaŠ SR, SOV a rezortných stredísk,
6. zodpovedá za marketingovú politiku SPF
7. zodpovedá za spracovanie a vzhľad webovej stránky SPF, najmä vo vzťahu k reprezentantácii SR.

**Druh pracovného pomeru:**

Trvalý pracovný pomer 40/hod./týždeň



**Mzdové podmienky (brutto):**

1900 EUR/mesiac (+ 60EUR/deň v prípade fyzickej účasti na reprezentačných akciách)

**Predpokladaný termín nástupu:** **1.11.2021**

**Miesto výkonu práce:** sekretariát SPF

**Kvalifikačné predpoklady:**

* minimálne úplné stredoškolské vzdelanie s maturitou
* prax v plaveckých športoch FINA minimálne 10 rokov
* vodičský preukaz skupiny „B“
* znalosť anglického jazyka - B1, plynulá komunikácia slovom aj písmom, znalosť ďalšieho cudzieho jazyka vítaná

**Ďalšie požadované odborné poznatky, schopnosti a osobnostné predpoklady:**

* všeobecný prehľad o ekonomike a marketingu v športe, prehľad v oblasti predpisov FINA a SPF, pracovné skúsenosti z oblasti športu, ovládanie práce s PC (Word, Excel, Outlook, PowerPoint, Internet) na užívateľskej úrovni,
* organizačné schopnosti, komunikatívnosť, samostatnosť, odolnosť voči záťaži, schopnosť aplikovať najnovšie poznatky a informácie do metodickej a trénerskej praxe plaveckých športoch.

**Zoznam požadovaných dokladov:**

* Písomná žiadosť o zaradenie do výberového konania na funkciu Generálny sekretár SPF
* Kópia vysvedčenia, diplomu alebo iného rovnocenného dokladu o najvyššom dosiahnutom vzdelaní.
* Odpis dokladu alebo čestné vyhlásenie, ktorým uchádzač preukazuje ovládanie cudzieho jazyka (preskúšanie anglického jazyka na základe ústneho pohovoru v AJ)
* Profesijný štruktúrovaný životopis, vrátane prehľadu manažérskej praxe, alebo publikačnej činnosti v oblasti športu.
* Výpis z registra trestov /nemusíte predkladať, ak ste registrovaný ako športový odborník v zdrojovej evidencii SPF/.
* Súhlas so spracovaním osobných údajov pre účely výberového konania podľa zákona č. 122/2013 Z.z. o ochrane osobných údajov v znení neskorších predpisov.
* Predstava organizačnej, obsahovej činnosti s výhľadom možnej účasti vybraných reprezentantov na OH 2024, 2028 v rozsahu maximálne 5 strán formátu A4.
* Predstava koncepcie RTC plaveckých športov na obdobie 2022/2023 v rozsahu maximálne 3 strán formátu A4.
* **Dátum doručenia žiadosti spolu s požadovanými dokladmi:**
* **Najneskôr 22. 10. 2021 do 14.00**
* **Poštou, v obálke s označením „Výberové konanie“, na adresu:** Slovenská plavecká federácia, Za kasárňou 1, 831 03 Bratislava
* **Osobne, v obálke s označením „Výberové konanie“, na sekretariát SPF:** Slovenská plavecká federácia, Za kasárňou 1, Bratislava
* **Elektronicky na e-mail:**

prezident@swimmsvk.sk,

sekretariat@swimmsvk.sk,

**Termín osobného pohovoru** sa uskutoční dňa **28.10.2021 (štvrtok) približne o 09:00 hod.** na Sekretariáte SPF alebo formou online stretnutia cez aplikáciu ZOOM. Záujemcovia o výberové konanie budú e-mailom oboznámení o presnom termíne.

**Výberová komisia:**

Ivan Šulek - prezident SPF - predseda komisie,

Karel Procházka - Viceprezident pre plávanie, člen

Pavol Borsig – Viceprezident pre vodné pólo, člen

Miroslava Dubčáková – Viceprezident pre diaľkové plávanie, člen

Lívia Allárová Dulová – Viceprezident pre synchronizované plávanie, člen

Martina Moravcová Valko – člen Rady SPF, zástupca športovcov, člen

